CELEX: 62018CN0619
Language: sl
Date: 2018-10-02 00:00:00
Title: Zadeva C-619/18: Tožba, vložena 2. oktobra 2018 – Evropska komisija/Republika Poljska

26.11.2018   
            
            
               SL
            
            
               Uradni list Evropske unije
            
            
               C 427/30
            
         
      Tožba, vložena 2. oktobra 2018 – Evropska komisija/Republika Poljska
      (Zadeva C-619/18)
      (2018/C 427/39)
      Jezik postopka: poljščina
      
         Stranki
      
      
         Tožeča stranka: Evropska komisija (zastopniki: K. Banks, H. Krämer in S. Kaleda, agenti)
      
         Tožena stranka: Republika Poljska
      
         Predlog tožeče stranke
      
      
                  —
               
               
                  Ugotovi naj se, da je Republika Poljska s tem, da je znižala upokojitveno starost sodnikov Sąd Najwyższy (vrhovno sodišče) in to upokojitveno starost uporabila za sodnike, ki so bili za sodnike Sąd Najwyższy (vrhovno sodišče) imenovani pred 3. aprilom 2018, in s tem, da je predsedniku Republike Poljske dala pravico, da aktivni mandat sodnikov Sąd Najwyższy (vrhovno sodišče) podaljša po prostem preudarku, kršila obveznosti, ki jih ima na podlagi člena 19(1), drugi pododstavek, Pogodbe o Evropski uniji v povezavi s členom 47 Listine Evropske unije o temeljnih pravicah;
               
            
                  —
               
               
                  Republiki Poljski naj se naloži plačilo stroškov.
               
            
         Tožbeni razlogi in bistvene trditve
      
      Komisija najprej navaja, da se z določbami ustawa z dnia 8 grudnia 2017 r. o Sądzie Najwyższym (zakon z dne 8. decembra 2017 o vrhovnem sodišču), s katerimi je bila znižana upokojitvena starost aktivnih sodnikov, ki so bili za sodnike Sąd Najwyższy (vrhovno sodišče) imenovani pred začetkom veljavnosti tega zakona (3. april 2018), krši načelo nezamenljivosti sodnikov.
      Komisija nato navaja, da se z določbami zakona o vrhovnem sodišču, ki predsedniku Republike Poljske dajejo pravico, da aktivni mandat sodnikov Sąd Najwyższy (vrhovno sodišče) podaljša po prostem preudarku, krši načelo neodvisnosti sodnikov